
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 927 


27 Ιουλίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Έγκριση Οργανισμού Εσωτερικής Υπηρεσίας ΚΑΠΗ 

Δήμου Τυχερού Ν. Έβρου. 1 

Τροποποίηση της 4877/92 συστατικής πράξης της Δη¬ 
μοτικής Επιχείρησης Πολιτιστικής Ανάπτυξης Φε- 

ρώνΝ. Έβρου. 2 

Σύσταση ενιαίας επιχείρησης ύδρευσης - αποχέτευ¬ 
σης στο Δήμο Μουρεσίου Ν. Μαγνησίας με την 
επωνυμία «Δημοτική Επιχείρηση ύδρευσης - απο¬ 
χέτευσης Μουρεσίου του Νομού Μαγνησίας». 3 

Σύσταση αμιγούς Δημοτικής Επιχείρησης στο Δήμο 
Αισωνίας Ν. Μαγνησίας με την επωνυμία «Αναπτυ¬ 
ξιακή Επιχείρηση Δήμου Αισωνίας» και με διακριτι¬ 
κό τίτλο (ΑΝ ΈΤ.Α). 4 

Σύσταση αμιγούς Δημοτικής Επιχείρησης στο Δήμο 
Αρτέμιδας Ν. Μαγνησίας με την επωνυμία «Πολιτι¬ 
στικός Ο ργανισμός Δήμου Αρτέμιδας». 5 

Σύσταση αμιγούς Δημοτικής Επιχείρησης στο Δήμο 
Αρτέμιδας Ν. Μαγνησίας με την επωνυμία «Αθλητι¬ 
κός Οργανισμός Δήμου Αρτέμιδας». 6 


ΑΠΟΦΑΣΕΙ Σ 

Αριθ. 3244 (1) 

Έγκριση Οργανισμού Εσωτερικής Υπηρεσίας ΚΑΠΗ Δή¬ 
μου Τυχερού Ν. Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του Ν. 2503/97 «Οργάνωση, διοίκηση, 
στελέχωσητης Περ/ρειας, ρύθμιση θεμάτων για την τοπι¬ 
κή αυτοδιοίκηση και άλλες διατάξεις». 

2. Τις διατάξεις του άρθρου 12 του Ν. 1188/81 όπως 
αντικαταστάθηκε με το άρθρο 8 παρ. 5 Ν.2307/95 και το 
άρθρο 1 παρ.2 του Ν.2503/97. 

3. Την αριθ. 9/99 απόφαση του Διοικητικού Συμβουλίου 
ΚΑΠΗ Δήμου Τυχερού που αφορά την σύνταξη και ψήφι¬ 
ση του Οργανισμού Εσωτερικής Υπηρεσίας ΚΑΠΗ Δήμου 
Τ υχερού καθώς και την αριθ. 185/99 απόφαση του Δημο¬ 


τικού Συμβουλίου Δήμου Τυχερού που αφορά τη έγκριση 
της ανωτέρω απόφασης. 

4. Τις διατάξεις του άρθρου 29Ατου Ν. 1558/1985, το 
οποίο προστέθηκε με το άρθρο 27του Ν.2081/92 καιτρο- 
ποποιήθηκε με το άρθρο 1 παρ 2 ατού Ν. 2649/97. 

5. Το γεγονός ότι από την απόφαση προκαλείται δαπά¬ 
νη σε βάρος του προϋπολογισμού του Νομικού Προσώ¬ 
που το ύψος της οποίας δεν μπορεί να προσδιορισθεί. 

6. Την αρ. 5/5/15.5.2000 γνωμοδότηση του Υπηρεσια¬ 
κού Συμβουλίου Δημ. Υπαλλήλων Ν. Έβρου. 

7. Την αριθ. 670/2.3.2000 απόφαση Γεν. Περιφέρειας 
Α.Μ.Θ «Ανάθεση άσκησης αρμοδιοτήτων στους προϊστα¬ 
μένους της Δ/νσης Τοπ. Αυτ/σης», αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΚΑΠΗ Δήμου Τυχερού όπως παρακάτω: 

Άρθρο 1 

ΔΙΑΡΘΡΩΣΗ ΥΠΗΡΕΣΙΩΝ 

Η Οργανική σύνθεση και η διάρθρωση των υπηρεσιών 
του Κέντρου Ανοικτής Προστασίας Ηλικιωμένων του Δή¬ 
μου Τυχερού έχει όπως παρακάτω: 

ΑΥΤΟΤΕΛΕΣ ΓΡΑΦΕΙΟ 

ΔΙΟΙΚΗΤΙΚΗ ΥΠΗΡΕΣΙΑ 

ΥΓΕΙΟΝΟΜΙΚΗ ΥΠΗΡΕΣΙΑ 

Οι λειτουργίες των υπηρεσιώνπου θαπροσφέρειτο ΚΑ¬ 
ΠΗ στα προστατευόμενα μέλη του είναι: 

Κοινωνική εργασία στους ίδιους και στο άμεσο περι¬ 
βάλλον τους 

Φυσιοθεραπεία 

Εργοθεραπεία 

Βοήθεια στο σπίτι για τα άτομα που ζουν μόνα τους ή γι’ 
αυτά που έχουν ιδιαίτερες ανάγες εξυπηρέτησης μέσα 
και έξω από το σπίτι (π.χ. ελαφρύ μαγείρεμα ,μικροθελή- 
ματα και διάφορες μικροεξυπηρετήσεις). 

Φροντίδα και οδηγίες για ιατροφαρμακευτική και Νοσο¬ 
κομειακή περίθαλιμη. 

Οργανωμένη ψυχαγωγία (εκδρομές με πούλμαν κλπ) 
και επιμόρφωση (διαλέξεις, μελέτη θεμάτων, εργασία σε 
ομάδες κλπ) 

Εντευκτήριο στο οποίο λειτουργεί καντίνα που προσφέ¬ 
ρει ρόφημα, αναψυκτικά, κλπ και βρίσκουν συντροφιά και 
απασχόληση στα μέλη. 

Άρθρο 2 

ΟΡΓΑΝΙΚΕΣ ΘΕΣΕΙΣ 

ΕΙΔΙΚΕΣ ΘΕΣΕΙΣ 

Προβλέπεται μία (1) θέση Ιατρού Φυσικής Ιατρικής και 
αποκατάστασης ή Γηρίατρου κατά προτίμηση και ελλεί¬ 
ψει αυτών Παθολόγου ή άλλης ειδικότητας με σχέση ερ¬ 
γασίας μίσθωσης έργου με τρίωρη απασχόληση. 

ΤΑΚΤΙΚΕΣ ΘΕΣΕΙΣ 

Οι θέσεις των κατηγοριών Π Ε, ΤΕ και ΔΕ κατατάσσονται 
στους βαθμούς Δ (εισαγωγικός) Γ.Β. και Α (καταλυτικός) 

Οι θέσεις των κατηγοριών ΥΕ κατατάσσονται στους 
βαθμούς Ε (εισαγωγικός) Δ, Γ, Β (Καταλυτικός) 

Γ ια θέματα σχετικά με τον διορισμό του προσωπικού, τα 
καθήκοντα και του χρόνου εργασίας, την αστική ευθύνη, 
τα δικαιώματα, τις άδειες, τις μεταβολές στην υπηρεσια¬ 
κή κατάσταση, τις ηθικές αμοιβές τις πειθαρχικές ποινές 
και την λύση της υπαλληλικής σχέσεις θα ισχύουν οι δια- 
τάξειςτου Ν. 1188/81 όπωςαυτέςτροποποιήθηκανμετον 
Ν. 1416/83 και όπως κάθε φορά ισχύεις. Οι θέσεις που 
προβλέπονται ανά κατηγορία και κλάδο είναι οι εξής: 

ΚΑΤΗΓΟΡΙΑ ΤΕ 

1 .-Κλάδος ΤΕ2 Κοινωνικών Λειτουργών, θέση μία (1) 

2. -Κλάδος ΤΕ6 Επισκεπτριών 

3. -Κλάδος ΤΕ8 Αδελφών Νοσοκόμων, θέση μία (1) 

4. -ΚλάδοςΤΕ10 Φυσιοθεραπευτών, θέση μία (1) 

5. Κλάδος ΤΕ 18 Εργοθεραπευτών, θέση μία (1) 

Οι υπηρεσίες γραμματείας και διαχειρίσεων ανατίθε¬ 
νται σε Δημοτικό Υπάλληλο. 

Βάσει του άρθρου 109 του Ν.Ι 188/81 και σε άλλα μέλη 
του ΚΑΠΗ. 

ΘΕΣΕΙΣ ΠΡΟΪΣΤΑΜΕΝΩΝ 

Προϊστάμενος του Αυτοτελούς Γραφείου θα είναι ο 
υπάλληλος του κλάδου ΤΕ2 Κοινωνικών Λειτουργών. 

ΠΡΟΣΩΠΙΚΟ ΕΠΟΧΙΑΚΩΝ ΚΛΠ ΑΝΑΓΚΩΝ 

Συνιστώνται πέντε (5) θέσεις με σχέση εργασίας ιδιωτι¬ 
κού δικαίου αορίστου χρόνου διαφόρων ειδικοτήτων, για 
την αντιμετώπιση εποχιακών ή άλλων περιοδικών ή πρό¬ 
σκαιρων αναγκών. 

Άρθρο 3 ΑΡΜΟΔΙΟΤΗΤΕΣ ΠΡΟΣΩΠΙΚΟΥ 

ΚΟΙΝΩΝΙΚΟΣ ΛΕΙΤΟΥΡΓΟΣ 

Είναι ο συντονιστής της καλής λειτουργίας όλων των 
υπηρεσιών του ΚΑΠΗ 

Αναλυτικότερα έχει τις παρακάτω αρμοδιότητες: 

Συνεργάζεται με τα μέλη με σκοπό να συμβάλει στην 
αντιμετώπιση τυχόν ψυχολογικών, ατομικών ή οικογενει¬ 
ακών προβλημάτων σεβόμενος την αξιοπρέπεια και τα δι¬ 
καιώματα του μέλους. Συνεργάζεται με το υπόλοιπο προ¬ 
σωπικό του ΚΑΠΗ και έχει τη διοικητική ευθύνη της εύ¬ 
ρυθμης λειτουργίας των Υπηρεσιών του Κέντρου, 
δηλαδή του Ιατρείου, Φυσικοθεραπευτηρίου και των άλ¬ 
λων ειδικοτήτων που αποσκοπούν στην καλύτερη εξυπη¬ 
ρέτηση των προστατευόμενων μελών. Συνεργάζεται με 
τη Διοίκηση του Κέντρου και έχει την ευθύνη για την ορ¬ 
γάνωση, εκπαίδευση και αξιοποίηση των εθελοντών κα¬ 
θώς και τη διοικητική και μόνο παρακολούθηση της πρα¬ 
κτικής άσκησης των σπουδαστών των Σχολών κοινωνικής 
Εργασίας και άλλων σπουδαστών των Παραϊατρικών 
επαγγελμάτων, που τυχόν θα ειδικεύονται στο Κέντρο. 
Έχει την ευθύνη επικοινωνίας με τους τοπικούς παράγο¬ 
ντες του νησιού με σκοπό τη διαφώτιση και συμμετοχή 
τους στις δραστηριότητες του ΚΑΠΗ. Οργανώνει τις διά¬ 


φορες εκδηλώσεις, ψυχαγωγικές,μορφωτικές κλπ του 
Κέντρου στα πλαίσια της καλής συνεργασίας με τους δη¬ 
μότες ή ιδιώτες εθελοντές, εφόσον υπάρχουν και με τα 
μέλη, γενικά αντιμετωπίζει κάθε έκτακτο θέμα που αφορά 
την λειτουργία του Κέντρου. 

ΓΙΑΤΡΟΣ 

Παρέχειτις ιατρικές του υπηρεσίες. 

Φροντίζει για την παραπομπή των μελών, ύστερα από 
εξέταση, σε άλλες ειδικότητες. 

Συνιστά διενέργεια παρακλινικών εξετάσεων. 

Παρέχει οδηγίες για φαρμακευτική αγωγή. 

Σε έκτακτες περιπτώσεις επισκέπτεται τα μέλη που 
έχουν ανάγκη στο σπίτι τους. 

ΕΠΙΣΚΕΠΤΡΙΑ ΑΔΕΛΦΗ Ή ΝΟΣΗΛΕΥΤΡΙΑ 

Βοηθά το γιατρό τις ημέρες και ώρες που λειτουργεί το 
ιατρείο. 

Μαζί με το γιατρό έχει την ευθύνη για τη φύλαξη και δια¬ 
χείριση του φαρμακευτικού και υγειονομικού υλικού του 
Κέντρου. 

Επισκέπτεται με εντολή του ιατρού τα μέλη στο σπίτι 
τους και παρέχει νοσηλευτικές φροντίδες και οδηγίες. 

Επισημαίνει τις περιπτώσεις των μελών που χρειάζονται 
οδηγίες και παρέχει πληροφορίες σχετικά με θέματα ατο¬ 
μικής και δημόσιας υγείας, γενικά επιλαμβάνεται με κάθε 
θέμα που αφορά τα μέλη και τις οικογένειες τους. 

ΦΥΣΙΟΘΕΡΑΠΕΥΤΗΣ 

Ύστερα από γραπτή εντολή του ιατρού, εφαρμόζει φυ¬ 
σιοθεραπευτική αγωγή στα μέλη του Κέντρου που έχουν 
ανάγκη από αυτή. 

Η παρούσα απόφαση να δημοσιευθεί στην Εφημερίδα 
της Κυβέρνησης. 

Αλεξανδρούπολη, 28 Ιουνίου 2000 

Με εντολή Γ ενικού Γ ραμματέα Περ/ρειας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 3076 (2) 

Τροποποίηση της 4877/92 συστατικής πράξης της Δημο¬ 
τικής Επιχείρησης Πολιτιστικής Ανάπτυξης Φερών Ν. 
Έβρου. 

Ο ΓΕΝΙΚΟΣ ΓΡΑΜΜΑΤΕΑΣ 

ΠΕΡΙΦΕΡΕΙΑΣ ΑΝΑΤΟΛΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 277 του Δ.Κ.Κ. - Π.Δ. 
410/95, όπως συμπληρώθηκε με το άρθρο 11 παρ. 22 Ν. 
2503/97. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της περιφέρειας, ρύθμιση θεμάτωνγιατηντο- 
πική αυτ/ση & άλλες διατάξεις». 

3. Τις διατάξεις του άρθρου 29Ατου Ν. 1558/1985 (ΦΕΚ 
137Α') που προστέθηκε με το άρθρο 27 του Ν. 2081/1992 
(ΦΕΚ 154Α') και αντικαταστάθηκε με το άρθρο 1 παρ. 2 Ν. 
2469/1997 (ΦΕΚ38Α'). 

4. Την αριθ. 670/2.3.2000 απόφαση Γεν. Γραμμ. Περιφ. 
Α.Μ.Θ. «Ανάθεση άσκησης αρμοδιοτήτων». 

5. Την αριθ. ΑΓ 4877/16.4.1992 απόφαση Νομάρχη 
Έβρου με την οποία συστήθηκε η Δημοτική Επιχείρηση 
Πολιτιστικής Ανάπτυξης Φερών και δημοσιεύτηκε στο 
ΦΕΚ 325/τ.Β'/18.5.1992 

6. Τις αριθ. 40/2000 και 10/2000 αποφάσειςτου Δημοτι- 

κού Συμβουλίου Φερών και του Διοικητικού Συμβουλίου 
ΔΕΠΑΦ αντίστοιχα. 

7. Το γεγονός ότι με την παρούσα απόφαση δεν προκα- 
λείται δαπάνη σε βάρος του προϋπολογισμού του Δήμου 
Φερών, αποφασίζουμε: 

Τροποποιούμε την αριθ. ΑΓ 4877/92 απόφασή μας περί 
σύσταση της ΔΕΠΑΦ ως προς τα άρθρα 2 και 6, προσθέ¬ 
τοντας στο άρθρο 2 τέσσερις παραγράφους και στο άρ¬ 
θρο 6 μία πρόταση ως κατωτέρω: 

Άρθρο 2 

Παράγρ. στ'Τομέας Κοινωνικών Δράσεων 

Σ’ αυτόν τον τομέα συμπεριλαμβάνεται η άσκηση κοι¬ 
νωνικής πολιτικής σε ομάδες πληθυσμού, όπως άτομα με 
ειδικές ανάγκες, άτομα της τρίτης ηλικίας, παιδιά, νήπια, 
παλινοστούντες, γυναίκες κλπ. Αυτά θα επιτευχθεί: 

α) Με την ίδρυση και λειτουργία κέντρου δημιουργικής 
απασχόλησης για παιδιά, λέσχη ηλικιωμένων, ενημερωτι¬ 
κού σταθμού για άτομα με ειδικές ανάγκες και εξαρτημέ¬ 
νων από ναρκωτικά ατόμων, κ.α. 

β) Με τη συμμετοχή σε προγράμματα και την υλοποίη¬ 
ση προγραμμάτων Ε.Ε. κοινωνικού και εκπαιδευτικού χα¬ 
ρακτήρα. 

Παράγρ. ζ': Υλοποίηση δράσεων στον αθλητικό τομέα 
και τη νεολαία. 

Ίδρυση και λειτουργία τμημάτων σε όλα τα είδη των 
αθλημάτων και για όλες τις ηλικίες. Υλοποίηση προγραμ¬ 
μάτων μαζικού αθλητισμού, λειτουργία του Πολυδύνα¬ 
μου Σταθμού Νεολαίας και υλοποίηση προγραμμάτων για 
τη νεολαία, συμμετοχή σε πολιτιστικές εκδηλώσεις - δια¬ 
τήρηση ηθών και εθίμων της περιοχής μας. 

Παράγρ. η': Τομέας Επικοινωνίας - Προβολής. 

Ίδρυση - λετουργία και συμμετοχή σε εκμετάλλευση 
οπτικοακουστικών μέσων, όπως ραδιοφωνικός και τηλεο¬ 
πτικός σταθμός, έκδοση εντύπων κ.λπ. 

Παράγρ. θ': Λειτουργία - εκμετάλλευση - εκμίσθωση κυ¬ 
λικείων και αναψυκτηρίων 

Άρθρο 6 

Παραχωρείται η χρήση του κυλικείου του Κλειστού Γυ- 
μναστηρίου και του κυλικείου, του Κολυμβητηρίου. 

Κατά τα λοιπά ισχύει ως έχει η αριθ. ΑΓ 4877/1992 από¬ 
φασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αλεξανδρούπολη, 29 Ιουνίου 2000 

Με εντολή Γ ενικού Γ ραμματέα Περ/ρείας 
Η Διευθύντρια 
Ε. ΔΑΝΙΗΛΟΥΔΗ 

-♦- 

Αριθ. 147558 (3) 

Σύσταση ενιαίας επιχείρησης ύδρευσης - αποχέτευσης 
στο Δήμο Μουρεσίου Ν. Μαγνησίας με την επωνυμία 
«Δημοτική Επιχείρηση ύδρευσης - αποχέτευσης Μου¬ 
ρεσίου του Νομού Μαγνησίας». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις του άρθρου 1 παρ. 3του Ν. 1069/1980 


«περί κινήτρων δια την ίδρυσιν επιχειρήσεων υδρεύσεως 
καιαποχετεύσεως» (ΦΕΚΑ' 191/1980). 

2. Τις διατάξεις του άρθρου 6 παρ.1 του Ν.2307/1995 
(ΦΕΚΑΊ13/1995). 

3. Τις διατάξεις του άρθρου 1 παρ.1 του Ν.2647/1998 
(ΦΕΚ Α’237/1998) 

4. Τις διατάξεις του Ν. 2503/97 (ΦΕΚΑ’ 107/97) (περί δι¬ 
οίκησης,οργάνωσης, στελέχωσης της περιφέρειας, ρύθ¬ 
μιση θεμάτων για την Τοπική Αυτ/ση κ.α. διατάξεις) 

5. Την αριθ. 16006/29-8-1997 απόφαση του Γεν.Γραμ- 
ματέα Περιφ. Θεσσαλίας (εξουσιοδότηση Προϊσταμένου 
Δ/νσης Τοπ. Αυτ/σης και Δ/σης Ν. Μαγνησίας για υπο¬ 
γραφή εγγράφων. 

6. Την σχετική Οικονομοτεχνική μελέτη. 

7. Την αριθ. 175/99 απόφαση του Δημ. Συμβουλίου Μου¬ 
ρεσίου. 

8. Το γεγονός ότι από τις διατάξεις της παρούσης από¬ 
φασης προκαλείται δαπάνη σε βάρος του προϋπολογι¬ 
σμού του Δήμου Μουρεσίου,το ύφος της οποίας ανέρχε¬ 
ται για το έτος 1999 στο ποσό των 80.000.000 δρχ. για το 
οποίο έχει εγγράφει πίστωση στον ΚΑ 20/151.9ο. Για τα 
έτη 2000, 2001, 2002 και 2003 δαπάνη αντίστοιχη ανά 
έτος 5.000.000 δρχ. για τις οποίες θα εγγραφούν αντί¬ 
στοιχες πιστώσεις στους αντίστοιχους κωδικούς, αποφα¬ 
σίζουμε: 

Εγκρίνεται η αριθ. 175/1999 απόφαση του Δημοτ. Συμ¬ 
βουλίου Μουρεσίου του Νομού Μαγνησίας, η οποία αφο- 
ράτην σύσταση στον ομώνυμο Δήμο ενιαίας επιχείρησης 
ύδρευσης-αποχέτευοης που έχει ως εξής: 

1. Συνιστάται στο Δήμο Μουρεσίου του Νομού Μαγνη¬ 
σίας, ενιαία επιχείρηση ύδρευσης-αποχέτευσης με την 
επωνυμία «ΔΗΜΟΤΙΚΗ ΕΠΙΧΕΙΡΗΣΗ ΥΔΡΕΥΣΗΣ - ΑΠΟ¬ 
ΧΕΤΕΥΣΗΣ ΜΟΥΡΕΣΙΟΥ ΝΟΜΟΥ ΜΑΓΝΗΣΙΑΣ» (άρθρο 1 
παρ. 1 Ν. 1069/1980). 

2- Η Δημοτική Επιχείρηση Ύδρευσης και Αποχέτευσης 
είναι νομικό πρόσωπο ιδιωτικού δικαίου με κοινωφελή χα¬ 
ρακτήρα και διέπεται ως προς τη διοίκηση, οργάνωση, 
εκτέλεση, λειτουργία και συντήρηση των έργων της αρ- 
μοδιότητάςτης καθώς καιτιςπηγέςχρηματοδότησήςτης 
από τις διατάξεις του Ν-1069/1980 «περί κινήτρων δια την 
ίδρυσιν επιχειρήσεων υδρεύσεως και αποχετεύσεως». 
Για τα λοιπά θέματα εφαρμόζονται διατάξεις του Π.Δ. 
410/95 «Δημοτικός και Κοινοτικός Κώδικας» και οι κανό¬ 
νες της ιδιωτικής οικονομίας (άρθρο 1 παρ. 1 Ν- 
1069/1980) 

3. Έδρα της επιχείρησης είναι η Τσαγκαράδα του Δή¬ 
μου Μουρεσίου (άρθρο 1 παρ. 3 Ν.1069/80). 

4. Περιοχή αρμοδιότητας της επιχείρησης είναι η διοι¬ 
κητική περιφέρεια του Δήμου Μουρεσίου (άρθρο 1 παρ.3 
Ν. 1069/1980). 

Εκμετάλλευση 

Η εκμετάλλευση των έργων και υπηρεσιών της επιχεί¬ 
ρησης ενεργείται σύμφωνα με τις διατάξεις του Ν. 
1069/1980), (άρθρο 1 παρ.3 Ν.1069/1980). 

Περιουσία 

Στην περιουσία της επιχείρησης ανήκουν τα έργα 
ύδρευσης και αποχέτευσης της περιοχής αρμοδιότητας 
της επιχείρησης, τα οποία εκτελέστηκαν ή θα εκτελε- 
στούν με βάση εγκεκριμένες μελέτες, όλοι οι υπόνομοι 
που υπάρχουν και οι εγκαταστάσεις ύδρευσης και απο¬ 
χέτευσης ακαθάρτων και όμβριων υδάτων, όλοι οι υπόνο¬ 
μοι ή ανοικτοί αγωγοί που εκβάλουν άμεσα ή έμμεσα στο 
δίκτυο, καθώς επίσης και οι μονάδες επεξεργασίας πόσι- 

μου ύδατος και υγρών αποβλήτων και κάθε άλλο στοιχείο 
που θα παραχωρηθεί στο Δήμο (άρθρο 8 παρ. 1 Ν. 
1069/1980). 

Έσοδα 

Έσοδα της επιχείρησης είναι: 

α. Το ειδικό τέλος για μελέτη, κατασκευή και επέκταση 
των έργων ύδρευσης και αποχέτευσης, για μία δεκαετία 
από της 1ης Ιανουάριου του επομένου από τη σύσταση 
της επιχείρησης έτους που υπολογίζονται σε ποσοστό 
80% επίτης αξίας του ύδατος που καταναλίσκεται (άρθρο 
10 παρ. 1 εδ.α’ και 11 Ν. 1069/1980). 

β. Επιχορήγηση από το πρόγραμμα δημοσίων επενδύ¬ 
σεων σε ποσοστό 35% των δαπανών μελετών και κατα¬ 
σκευών των κάθε φύσεως έργων ύδρευσης και αποχέ¬ 
τευσης αρμοδιότητας της επιχείρησης (άρθρο 10 παρ. 1 
εδ. ια’και 13 Ν. 1069/1980). 

γ. Το τέλος σύνδεσης με το δίκτυο της αποχέτευσης 
(άρθρο 10 παρ. 1 εδ. γ’ Ν.1069/1980). 

δ. Η δαπάνη διακλάδωσης και σύνδεσης με τον αγωγό 
της ύδρευσης και της αποχέτευσης (άρθρο 10 παρ. 1 εδ. 
δ' και άρθρο 15 Ν. 1069/1980). 

ε. Το τέλος σύνδεσης με το δίκτυο της ύδρευσης (άρ¬ 
θρο 10 παρ, 1 εδ. ε’ Ν. 1069/1980). 

στ. Το τέλος χρήσεως υπονόμων (άρθρο ΙΟπαρ. 1 εδ.στ 
Ν.1069/1980) 

ζ. Η αξία ύδατος που καταναλώνεται (άρθρο 10 παρ. 1 
εδ.ζ'Ν. 1069/1980). 

η. Η εγγύηση χρήσεως του υδρομετρητή (άρθρο 10 
παρ. Ιεδ.ηΙ’Ν. 1069/1980). 

θ. Η δαπάνη μετατόπισης αγωγών διακλαδώσεων και 
συνδέσεων ύδρευσης ή αποχέτευσης υδρομέτρων ή άλ¬ 
λων συναφών εργασιών (άρθρο 10 παρ. 1 εδ. θ' Ν. 
1069/1980). 

ι. Οι συνεισφορές τρίτων για την εκτέλεση κατά προτε¬ 
ραιότητα έργων (άρθρο ΙΟπαρ.1 εδ. ι'Ν. 1069/1980). 

ια.- Οι πρόσοδοι, από την περιουσία ή το τίμημα από την 
εκποίηση αυτής (άρθρο ΙΟπαρ. 1 εδ. τ’ Ν.1069/1980). 

ιβ. Δάνεια, κληρονομιές, δωρεές και λοιπές επιχορηγή¬ 
σεις (άρθρο ΙΟπαρ. 1 εδ. ιγ’ Ν.1069/1980), 
ιγ. Έσοδα που εισπράττονται από την εφαρμογή των 
διατάσεων των άρθρων 27 και 28 Ν. 1069/1980, όπως το 
άρθρο 28 τούτου τροποποιήθηκε με το άρθρο 6 παρ. 13 
του Ν.2307/1995. 

Διοίκηση 

1.- Η επιχείρηση διοικείται από διοικητικό συμβούλιο 
που αποτελείται από 7 μέλη τα οποία ορίζονται μαζί με 
τους αναπληρωτές τους από το Δημοτικό Συμβούλιο. Από 
τα μέλη αυτά: 

α) Πέντε (5) είναι αιρετοί εκπρόσωποι του Δήμου Μου- 
ρεσίου εκ των οποίων το ένα προέρχεται από τη μειοψη¬ 
φία (άρθρο 6του Ν. 2307/95). 

β) Ένα (1) είναι δημότης ή κάτοικος του Δήμου Μουρε- 
σίου που έχει πείρα ή γνώσεις σχετικές με το αντικείμενο 
της επιχείρησης, 

γ) Ένα (1) είναι εκπρόσωπος του Κοινωνικού φορέα της 
Περιοχής, 

δ) Ένα (1) είναι εκπρόσωπος των εργαζομένων στην 
επιχείρηση σε περίπτωση που αυτή απασχολεί περισσό¬ 
τερους από είκοσι (20) εργαζομένους. 

(Στην περίπτωση αυτή μειώνεται κατά έναν ο αριθμός 
των δημοτών κατοίκων). 

Ο εκπρόσωπος των εργαζομένων και του κοινωνικού 
φορέα προτείνονται από τους οικείους φορείς. 


2. Το Δημοτικό Συμβούλιο ορίζει από τα μέλη του διοικη¬ 
τικού συμβουλίου τον Πρόεδρο και τον Αντιπρόεδρό του 
(άρθρο 3παρ. 1 του Ν.1069/1980 και278 Π.Δ. 410/95). 

3. Η θητεία του Διοικητικού Συμβουλίου ακολουθεί τη 
θητεία του Δημοτικού Συμβουλίου και λήγει, μόλις εγκα¬ 
τασταθούν τα νέα μέλη (άρθρο 8 της 25027/84 αποφ. Υπ. 
Εσωτερικών ΦΕΚ 244/Β). 

4. Ο Πρόεδρος του Διοικητικού Συμβουλίου και σε πε¬ 
ρίπτωση απουσίας ή κωλύματος του, ο Αντιπρόεδρος εκ¬ 
προσωπεί την επιχείρηση σε όλες τις σχέσεις της, δικα¬ 
στικές ή ειδικές (άρθρο 5 παρ. 4 Ν. 1069/80) 

ΑΚΡΟΤΕΛΕΥΤΑΙΟ ΑΡΘΡΟ-ΚΑΛΥΨΗ ΔΑΠΑΝΗΣ 

Νε την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου Μουρεσίου, το 
όψος της οποίας ανέρχεται για το έτος 1999 στο ποσό των 
80.000.000 δρχ. για το οποίο έχει εγγράφει πίστωση στον 
Κ.Α.20/151.9.α. Για τα έτη 2000, 2002, 2002 και 2003 δα¬ 
πάνη αντίστοιχα ανά έτος 5.000.000 δρχ. για τις οποίες θα 
εγγραφούν αντίστοιχες πιστώσεις στους αντίστοιχους 
Κωδικούς. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 27 Ιουνίου 2000 

Με εντολή Γ ενικού Γ ραμματέα Περ/ρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 149794 (4) 

Σύσταση αμιγούς Δημοτικής Επιχείρησης στο Δήμο Αι- 
σωνίας Ν. Μαγνησίας με την επωνυμία «Αναπτυξιακή 
Επιχείρηση Δήμου Αισωνίας» και με διακριτικό τίτλο 
(ΑΝ.ΕΤ.Α,), 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του Π.Δ. 410/95. (Δημοτική και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφερείας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 16006/29-8-1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων). 

4. Την από Μάρτιο 2000 σχετική οικονομοτεχνική μελέ¬ 
τη. 

5. Την αριθμ. 42/2000 απόφαση του Δημοτικού Συμβου¬ 
λίου, αποφασίζουμε: 

1. Τη σύσταση στον Δήμο Αισωνίας αμιγούς δημοτικής 
επιχείρησης με την επωνυμία «Αναπτυξιακή Επιχείρηση 
Δήμου Αισωνίας» και το διακριτικό τίτλο «ΑΝ.ΕΤ.Α.» ως 
ίδιο νομικό πρόσωπο ιδιωτικού δικαίου, το οποίο διέπεται 
από τις διατάξεις των άρθρων 277 έως 285, 287, 291 και 
304του Π.Δ. 410/95(Δ.Κ.Κ.). 

2. Σκοπός της επιχείρησης είναι: 

-Δημιουργία προϋποθέσεων για την συνεχή και αυτο¬ 
δύναμη ανάπτυξη της περιοχής του Δήμου με βάση την 
τοπική δυναμικότητα και άμεσο στόχο την προώθηση της 
διαδικασίας ενδογενούς ανάπτυξης. 

-Ανάδειξη του αναπτυξιακού ρόλου του Δήμου με υπο¬ 
βοήθηση στην εκπόνηση του προγράμματος του. 

-Ανάπτυξη του ανθρώπινου δυναμικού και καταπολέμη¬ 
ση της ανεργίας μέσω της διεύρυνσης της τοπικής εργα¬ 
σίας. 

-Προστασία και οικολογικά ορθολογική διαχείριση του 
αστικού και φυσικού περιβάλλοντος. 

-Αξιοποίηση των τουριστικών πόρων της περιοχής και 
δημιουργία τουριστικού γραφείου που θα παρέχει πλη¬ 
ροφορίες. 

-Ανάπτυξη της πολιτιστικής και αθλητικής δραστηριό¬ 
τητας και δημιουργία κατάλληλων αθλητικών υποδομών. 

-Υποστήριξη της φυτικής και ζωικής παραγωγής, κα¬ 
τάρτιση και βελτίωση των υποδομών και νέων τεχνολο¬ 
γιών στη συντήρηση και επέκταση της υφιστάμενης υπό 
δομής. 

-Ενίσχυση των δραστηριοτήτων οικοτεχνικής, χειροτε¬ 
χνικής και βιοτεχνικής μορφής. 

-Εκπόνηση μελετών έργων ύδρευσης - αποχέτευσης, 
οδοποιίας, ανάπλασης περιο χών καθώς και άλλων τεχνι¬ 
κών έργων. Επίσης θα συντηρεί το δίκτυο ύδρευσης και 
θα επεκτείνει το υφιστάμενο. 

-Αξιοποίηση της υφιστάμενης ακίνητης περιουσίας του 
Δήμου σε εδαφικές εκτάσεις όπως η ζώνη της παραλίας, 
οι Αρχαιολογικοί χώροι, η Εμποροπανήγυρη, οι κοινόχρη¬ 
στοι Δήμοτικο ί χώροι κ.λπ. 

-Παρακολούθηση και συμμετοχή σε τοπικά, νομαρχια¬ 
κά, περιφερειακά και εθνικά προγράμματα. 

3. Η επιχείρηση διοικείται από δμελές Διοικητικό Συμ¬ 
βούλιο, και τα μέλη του μαζί με τους αναπληρωτές τους 
ορίζονται από το Δ.Σ. Από τα μέλη αυτά τρεις είναι αιρε¬ 
τοί εκπρόσωποι του Δήμου -εκ των οποίων ο ένας είναι 
από την μειοψηφία-, ένας εκπρόσωπος του κοινωνικού 
φορέα του δήμου και ένας δημότης με πείρα και γνώσεις 
σχετικές με το αντικείμενο της επιχείρησης. 

Σε περίπτωση που η επιχείρηση απασχολήσει πάνω από 
20 εργάτες στο Διοικητικό Συμβούλιο θα συμμετέχει και 
ένας εκπρόσωπος των εργαζομένων μειώνοντας τους αι¬ 
ρετούς εκπροσώπους σε δύο χωρίς αλλαγή της συστατι¬ 
κής πράξης. 

Ο Πρόεδρος και ο Αντιπρόεδρος του Διοικητικού Συμ¬ 
βουλίου ορίζονται με απόφαση του Δημοτικού Συμβουλί¬ 
ου. 

Η θητεία του Διοικητικού Συμβουλίου ακολουθεί τη θη¬ 
τεία του Δ.Σ. 

4. Η διάρκεια της επιχείρησης ορίζεται για χρονικό διά- 
στηματριάντα (30) ετών από την δημοσίευση της απόφα¬ 
σης αυτής στην Εφημερίδα της Κυβερνήσεως. 

5. Έδρα της επιχείρησης ορίζεται ο Δήμος Αισωνίας και 
διεύθυνση στην οποία θα λειτουργεί η επιχείρηση το Δη¬ 
μαρχείο του Δήμου στο ΔΔ Διμηνίου. 

6. Πόροι της επιχείρησης θα είναι τα έσοδα από την 
άσκηση της δραστηριότητάς της, οι πρόσοδοι από την 
περιουσία της, δάνεια, κληρονομιές, εισφορές, δωρεές 
και λοιπές επιχορηγήσεις. 

7. Ο Δήμος διαθέτει ως βασικό κεφάλαιο της επιχείρη¬ 
σης 5.000.000 δρχ. 

8.0 Δήμος παραχωρεί κατά χρήση στην επιχείρηση τον 
υφιστάμενο εξοπλισμό και υποδομή σε εγκαταστάσεις 
και τεχνικά έργα καθώς και γραφείο στο κτίριο του Δη¬ 
μαρχείου του ΔΔ Διμηνίου για την στέγαση των λειτουρ¬ 
γιών της. 

Τα κέρδη από την άσκηση της δραστηριότητάς της θα 
χρησιμοποιούνται για επενδύσεις και έτσι θα χρηματοδο¬ 
τείται η απόκτηση επιπλέον εξοπλισμού για την επέκταση 


των δραστηριοτήτωντης καιτον σχεδίασμά ίδιας περιου¬ 
σίας. 

Η επιχείρηση διαλύεται: 

α) Με απόφαση του Δ.Σ. που λαμβάνεται με την απόλυ¬ 
τη πλειοψηφία του συνόλου των μελών του και σχετική 
απόφαση του Υπουργού Εσωτερικών η οποία δημοσιεύε¬ 
ται στην Εφημερίδα της Κυβερνήσεως. 

β) Όταν λήξει χωρίς να παραταθεί η διάρκεια της επι¬ 
χείρησης. 

γ) Σε περίπτωση πτώχευσης της επιχείρησης τη διάλυ¬ 
ση της επιχείρησης ακολουθεί η εκκαθάριση. 

9. Η συγκρότηση, η λειτουργία και οι αρμοδιότητες των 
οργάνων διοίκησης, η οργάνωση, η λειτουργία, η διαχεί¬ 
ριση και εποπτεία της επιχείρησης διέπονται από τις σχε¬ 
τικές με τις δημοτικές και κοινοτικές διατάξεις του Π.Δ. 
410/95. 

Η επιχείρηση εκπροσωπείται στα δικαστήρια και σε κά¬ 
θε δημόσια αρχή από τον Πρόεδρο του Διοικητικού Συμ¬ 
βουλίου και όταν αυτός είναι απών ή κωλύεται από τον 
Αντιπρόεδρο. 

10. Με την απόφαση αυτή προκαλείται δαπάνη 
5.000.000 δρχ. σε βάροςτου προϋ/σμούτου Δήμου οικον. 
έτους 2000 και στον Κ.Α. 75/161.9γ. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 29 Ιουνίου 2000 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Δ. ΧΡΙΣΤΟΓΙΑΝΝΗ 

-♦- 

Αριθ. 146883 (5) 

Σύσταση αμιγούς Δημοτικής Επιχείρησης στο Δήμο Αρ- 
τέμιδας Ν. Μαγνησίας με την επωνυμία «Πολιτιστικός 
Οργανισμός Δήμου Αρτέμιδας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του Π.Δ. 410/95. (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 16006/29-8-1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσης Τοπ. Αυτ/σης καιΔ/σης Μαγνησίας για υπο¬ 
γραφή εγγράφων. 

4. Την από Οκτώβριο 1999 οικονομοτεχνική μελέτη. 

5. Τις αριθ. 177/99 και 16/2000 αποφάσεις του Δημ. Συμ¬ 
βουλίου Αρτέμιδος, αποφασίζουμε: 

1. Συνιστάται στον Δήμο Αρτέμιδος ίδιο νομικό πρόσω¬ 
πο ιδιωτικού δικαίου με την επωνυμία «ΠΟΛΙΤΙΣΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΑΡΤΕΜΙΔΑΣ». 

2. Έδρα του Νομικού Προσώπου είναι το Δημοτικό Δια¬ 
μέρισμα Άνω Λεχωνίων όπου είναι και η έδρα του Δήμου 
Αρτέμιδος. 

3. Σκοπός του Πολιτιστικού Οργανισμού είναι: 

α) Να σχεδιάζει και να υλοποιεί προγράμματα πολιτιστι¬ 
κής ανάπτυξης. 

β) Να σχεδιάζει και να υλοποιεί μορφωτικά και επιμορ¬ 
φωτικά προγράμματα όπως και κάθε είδους σεμινάρια 
που στοχεύουν στην βελτίωση της αισθητικής και επιστη- 

μονικής συγκρότησης των πολιτών σε τοπικό, πανελλήνιο 
ή διεθνές επίπεδο. 

γ) Να αναπτύσσει δραστηριότητες στον τομέα της καλ¬ 
λιτεχνικής αγωγής και να παρέχει κάθε είδους υπηρεσία 
στον τομέα του πολιτισμού και της αισθητικής καλλιέρ¬ 
γειας των πολιτών και των νέων του Δήμου Αρτέμιδος και 
της ευρύτερης περιοχής. Στα πλαίσια αυτά να δημιουργεί 
κάθε είδους τμήματα και στέκια νεολαίας που θα προω¬ 
θούν την πολιτιστική - μορφωτική του πολιτική. 

δ) Να επιδιώκει ώστε το σύνολο των δημοτών να έρχε¬ 
ται σε επαφή και να απολαμβάνει τα αγαθά του πολιτι¬ 
σμού. 

ε) Να αναπτύσσει δραστηριότητες και πρωτοβουλίες 
κατάλληλες ώστε να διασφαλίζεται η διατήρηση της πο¬ 
λιτισμικής μας κληρονομιάς (παραδόσεις και υλικά), η συ¬ 
ντήρησή της και η προβολή της με την οργάνωση μουσεί¬ 
ων, εκθέσεων κ.λπ. 

στ) Να στηρίζει και να προβάλλει την τοπική καλλιτεχνι¬ 
κή δημιουργία. 

ζ) Να διοργανώνει κάθε μορφής εκδηλώσεις πολιτιστι¬ 
κού και μορφωτικού περιεχομένου μόνη της η επιχείρηση 
ή σε συνεργασία με άλλους φορείς ή και ιδιώτες. 

η) Να αναπτύσσει δραστηριότητες στην κατεύθυνση 
της δημιουργικής απασχόλησης των νέων. 

θ) Να ενισχύει, να προβάλλει τον σεβασμό στο περιβάλ¬ 
λον και να εντάσσει στις πολιτιστικές δραστηριότητέςτου 
οικολογικές και περιβαλλοντικές εκδηλώσεις σε μια κα¬ 
τεύθυνση δημιουργίας οικολογικής συνείδησης στους 
δημότες της Αρτέμιδος και άλλων Δήμων. 

ι) Να συμμετέχει σε ευρωπαϊκά και εθνικά δίκτυα που 
έχουν σαν αντικείμενο την εκπαίδευση, την αγωγή και τον 
πολιτισμό. 

ια) Να αξιοποιεί όλους τους διαθέσιμους εθνικούς και 
ευρωπαϊκούς πόρους μέσα απάτην κατάρτιση προγραμ¬ 
μάτων χρηματοδότησης που μπορούν να συμβάλλουν 
στην πραγμάτωση των στόχων της επιχείρησης. 

ιβ) Να καταγράφει συστηματικά τις ανάγκες στοντομέα 
του πολιτισμού και να παίρνει όλα τα μέτρα για την κάλυ¬ 
ψή τους. 

ιγ) Να συντάσσει μελέτες και να υλοποιεί προγράμματα 
με στόχο την πολιτιστική ανάπτυξη της ευρύτερης περιο¬ 
χής· 

ιδ) Να συμμετέχει σε κάθε αναπτυξιακή και τουριστική 
δραστηριότητα που άπτεται με τον πολιτισμό και το περι¬ 
βάλλον. 

3.1. Οι παραπάνω σκοποί του Οργανισμού θα πραγμα¬ 
τοποιηθούν: 

α) Με την διοργάνωση και πραγματοποίηση καλλιτεχνι¬ 
κών εκδηλώσεων και κυρίως θεατρικών παραστάσεων, 
συναυλιών ή άλλων μουσικών εκδηλώσεων, εμφανίσεων, 
χορευτικών συγκροτημάτων, εκθέσεων έργων τέχνης ή 
χειροτεχνίας, κινηματογραφικώνπροβολών, παραστάσε¬ 
ων τσίρκου κ.λπ. Ο Οργανισμός επίσης μπορεί να διορ- 
γανώνει ετήσιες ή περιοδικές φεστιβαλικές εκδηλώσεις 
με σύνθετα προγράμματα. Οι Καλλιτεχνικές εκδηλώσεις 
που διοργανώνονται στην έδρα του Οργανισμού μπο¬ 
ρούν να μεταφέρονται και σε άλλα Δημοτικά Διαμερίσμα¬ 
τα ή και σε άλλες πόλεις. Γ ια την πραγματοποίηση των 
σκοπώντου ο Οργανισμός μπορεί να συνεργάζεται με πα¬ 
ρόμοιους οργανισμούς, επιχειρήσεις ή γραφεία της Ελ¬ 
λάδας ή του εξωτερικού. 

β) Με την λειτουργία επιμέρους τμημάτων που θα καλ¬ 
λιεργούν διάφορους τομείς της τέχνης, όπωςπ.χ. θεατρι¬ 


κό, χορευτικό - μουσικό, κινηματογραφικό, λογοτεχνικό - 
εικαστικό, χορωδία, μπαντίνα, κ.λπ. και θα ευνοούν την 
ερασιτεχνική καλλιτεχνική δημιουργία. 

γ) Με την δημιουργία προοπτικά επαγγελματικών καλ¬ 
λιτεχνικών μονάδων, που η δράση τους θα προωθεί τους 
σκοπούς του Οργανισμού. 

δ) Οποιαδήποτε δραστηριότητα πραγματώνει τους πα¬ 
ραπάνω πολιτιστικούς και μορφωτικούς σκοπούς. 

4. Η στέγαση και λειτουργία του Πολιτιστικού Οργανι¬ 
σμού θα γίνεται στα κτίρια και τους χώρους του Δήμου. 

5. Πόροι του Οργανισμού είναι: 

α. Οι εισπράξεις των εισητηρίων. 

β. Οι πόσεις φύσεως επιχορηγήσεις. 

γ. Οι δωρεές, κληρονομιές, κληροδοσίες και 

δ. Οιπρόσοδοιτης κινητής και ακίνητης περιουσίας, κα¬ 
θώς και των χρηματικών καταθέσεων. 

Από τα έσοδα του Οργανισμού θα πληρώνονται: 

Η μισθοδοσία του προσωπικού του Οργανισμού, οι 
αμοιβές των καλλιτεχνικών συγκροτημάτων, οι δαπάνες 
συντηρήσεως λειτουργίας και εξοπλισμού των θεάτρων, 
οι δαπάνες διαφημιστικής προβολής των καλλιτεχνικών 
εκδηλώσεων και γενικά οι δαπάνες που απαιτούνται για 
την επιτυχή πραγματοποίηση των εκδηλώσεων αυτών. 

Το περίσσευμα που τυχόν προκύπτει από τη διαχείριση 
του Οργανισμού μετά τη δημιουργία του απαραίτητου 
αποθεματικού θα διατίθενται για τη βελτίωση και την επέ¬ 
κταση των πάσης φύσεως εγκαταστάσεων του της υπο¬ 
δομής του και την ανάπτυξη των πολιτιστικών δραστηριο¬ 
τήτων που εμπίπτουν στον σκοπό του Οργανισμού. 

6. Η επιχείρηση θα διοικείται από εννιαμελές Διοικητικό 
Συμβούλιο, του οποίου τα μέλη ορίζονται μαζί με αναπλη¬ 
ρωτές από το Δημοτικό Συμβούλιο. Απότα μέλη αυτάτρία 
(3) είναι αιρετοί εκπρόσωποι του Δήμου Αρτέμιδος, εκ 
των οποίων ο ένας θα εκπροσωπείτην μειοψηφία, ένας (1) 
είναι εκπρόσωπος κοινωνικού φορέα της περιοχής, ένας 
(1) είναι εκπρόσωπος των εργαζομένων, αν στην επιχεί¬ 
ρηση απασχολούνται περισσότεροι από είκοσι (20) εργα¬ 
ζόμενοι και τα υπόλοιπα τέσσερα (4) μέλη είναι δημότες 
που έχουν πείρα και γνώσεις σχετικές με το αντικείμενο 
της επιχείρησης. Εάν η επιχείρηση δεν απασχολεί περισ¬ 
σότερους από είκοσι (20) εργαζομένους, ώστε να συμμε¬ 
τέχει εκπρόσωπος αυτών στο διοικητικό συμβούλιο, τότε 
τα μέλη του διοικητικού συμβουλίου που είναι δημότες 
του Δήμου Αρτέμιδος θα ανέρχονται σε πέντε (5). 

Ο Πρόεδρος και αντιπρόεδρος θα ορίζονται με απόφα¬ 
ση του Δημοτικού Συμβουλίου. 

Η θητεία του Δ.Σ. ακολουθεί αυτή του Δημοτικού Συμ¬ 
βουλίου. 

Στον Πρόεδρο και Αντιπρόεδρο με απόφαση του Δοικη- 
τικού Συμβουλίου μπορεί να καταβάλλονται έξοδα παρά¬ 
στασης. 

7. Το αρχικό κεφάλαιο της επιχείρησης ανέρχεται στο 
ποσό των πέντε εκατομμυρίων (5.000.000) δρχ., το οποίο 
θα διατεθεί σ’ αυτή από το Δήμο Αρτέμιδος. 

8. Διάρκεια 

Η διάρκεια της επιχείρησης ορίζεται εικοσαετία και αρ¬ 
χίζει από την δημοσίευση της σχετικής πράξης στην Εφη¬ 
μερίδα της Κυβερνήσεως. 

9. -Διάλυση 

Η επιχείρηση μπορεί να διαλυθεί πριν τον ως άνω ορι¬ 
ζόμενο χρόνο και για τους εξής λόγους: 

Αδυναμία εκπλήρωσης των σκοπών της. 

Πτώχευση της επιχείρησης. 

Με απόφαση του Δημοτικού Συμβουλίου Αρτέμιδας 
που θα ληφθεί με απόλυτη πλειοψηφία. 

10. Εκκαθάριση 

Την διάλυση της επιχείρησης ακολουθεί η εκκαθάριση, 
η οποία από την περίπτωση της πτώχευσης, γίνεται από 
τρεις εκκαθαριστές που ορίζονται από το Δ.Σ. Αρτέμιδος. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται χρέη της Επιχείρησης. 

Το υπόλοιπο (κινητή και ακίνητη περιουσία) περιέχεται 
στο Δήμο Αρτέμιδας. 

Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου, οικονομικού έτους 
2000, ποσού δραχμών 5.000.000 σε βάρος του Κ.Α. 
211,9γ 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 29 Ιουνίου 2000 

Με εντολή Γενικού Γραμματέα Περιφέρειας 
Ο Διευθυντής κ.α.α. 

ΔΑΝΑΗ ΧΡΙΣΤΟΓΙΑΝΝΗ 

-♦- 

Αριθ. 146874 (6) 

Σύσταση αμιγούς Δημοτικής Επιχείρησης στο Δήμο Αρ¬ 
τέμιδας Ν. Μαγνησίας με την επωνυμία «Αθλητικός 
Οργανισμός Δήμου Αρτέμιδας». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 277- 284, 287, 291 και 304 
του Π.Δ. 410/95. (Δημοτικός και Κοινοτικός Κώδικας). 

2. Τις διατάξεις του Ν. 2503/97 (περί διοίκησης, οργά¬ 
νωσης, στελέχωσης της Περιφέρειας, ρύθμιση θεμάτων 
για την Τοπική Αυτοδιοίκηση κ.α. διατάξεις). 

3. Την αριθμ. 16006/29-8-1997 απόφαση του Γενικού 
Γ ραμματέα Περιφ. Θεσσαλίας (εξουσιοδότηση Προϊστα¬ 
μένου Δ/νσηςΤοπ. Αυτ/σης καιΔ/σης Μαγνησίας για υπο¬ 
γραφή εγγράφων. 

4. Την από Οκτώβριο 1999 οικονομοτεχνική μελέτη. 

5. Τις αριθ. 185/99 και 15/2000 αποφάσεις του Δημ.Συμ- 
βουλίου Αρτέμιδος, αποφασίζουμε: 

1. Συνιστάται στον Δήμο Αρτέμιδος ίδιο νομικό πρόσω¬ 
πο με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ 
ΑΡΤΕΜΙΔΑΣ». 

2. Σκοπός του Αθλητικού Οργανισμού είναι: 

Η δημιουργία και λειτουργία αθλητικών κέντρων και γυ¬ 
μναστηρίων, χώρων αθλοπαιδιών και γυμναστικής, έτσι 
που να καλύπτονται οι ανάγκες για άθληση των δημοτών 
και ιδιαίτερα των νέων. 

Η διοργάνωση αθλητικών εκδηλώσεων και η συ μμετοχή 
σε εκδηλώσεις μαζικού αθλητισμού που οργανώνουν 
ανάλογοι φορείς. 

Η ανάπτυξη μαζικού αθλητισμού για όλες τις ηλικίες και 
τα ενδιαφέροντα. 

Η καλλιέργεια και διάδοση του αθλητικού πνεύματος 
σ’όλους τους δημότες και η συνεργασία με όλους του 
αθλητικούς φορείς και τα τοπικά συμβούλια για την ανά¬ 
πτυξη και πρόοδο του αθλητισμού στη πόλη, ώστε ο αθλη¬ 
τισμός να γίνεται τρόπος ζωής των δημοτών. 

Η λειτουργία επιτροπών για την αξιοποίηση κάθε δυνα¬ 
τότητας ανάπτυξης του αθλητισμού. 


3. Έδρα του Νομικού Προσώπου είναι το Δημοτικό δια¬ 
μέρισμα των Άνω Λεχωνίων όπου είναι και η έδρα του Δή¬ 
μου. Η στέγαση και λειτουργία του Αθλητικού Οργανι¬ 
σμού θα γίνεται στα κτίρια και τους χώρους του Δήμου. 

4. Στο Ν.Π. παρέχονται για χρήση και εκμετάλλευση. 

α) Το γήπεδο ποδοσφαίρου του Δημοτικού Διαμερί¬ 
σματος Κάτω Λεχωνίων. 

β) Το γήπεδο μπάσκετ του Δημοτικού Διαμερίσματος 
Άνω Λεχωνίων. 

γ) Το γήπεδο μπάσκετ του Δημοτικού Διαμερίσματος 
Αγίου Βλασίου. 

δ) Το γήπεδο ποδοσφαίρου στο Δημοτικό Διαμέρισμα 
Αγίου Λαυρέντιου όπως επίσης και αθλητικά κέντρα που 
πρόκειται να δημιουργηθούν. 

5. Πόροι του Οργανισμού είναι: 

α. Ετήσια επιχορήγηση. 

β. Κάθε είδους εισφορές, έσοδα από διαφημίσεις, δω¬ 
ρεές, κληρονομιές, κληροδοσίες. 

γ. Εισπράξεις από το αντίτιμο των υπηρεσιών ή δικαιώ¬ 
ματος χρήσης πραγμάτων και γηπέδων που παρέχονται 
από το Νομικό Πρόσωπο. 

δ. Πρόσοδοι από τη δική του περιουσία, κινητή και ακί¬ 
νητη καθώς και χρηματικές καταθέσεις. 

ε. Κάθε παροχή του Κράτους. 

στ. Κάθε άλλη νόμιμη πρόσοδος. 

η. Έσοδα από προγράμματα της Ευρωπαϊκής Ένωσης. 

Το περίσσευμα που τυχόν προκύπτει από τη διαχείριση 
του Οργανισμού θα διατίθεται για τη βελτίωση και την 
επέκταση των εγκαταστάσεώντου καιτης υποδομήςτου. 

6. Το Ν.Π. εκπροσωπείται στα δικαστήρια και σε κάθε 
αρχή από τον Πρόεδρο και όταν αυτός απουσιάζει ή κω¬ 
λύεται από τον Αντιπρόεδρο. 

7. Η επιχείρηση θα διοικείται από εννιαμελές Διοικητικό 
Συμβούλιο, του οποίου τα μέλη ορίζονται μαζί με αναπλη¬ 
ρωτές από το Δημοτικό Συμβούλιο. Από τα μέλη αυτάτρία 

(3) είναι αιρετοί εκπρόσωποι του Δήμου Αρτέμιδος (εκ 
των οποίωντο ένα (1) θα προέρχεται υποχρεωτικά από τις 
μειοψηφίες) ένας (1) είναι εκπρόσωπος κοινωνικού φο¬ 
ρέα της περιοχής, ένας (1) είναι εκπρόσωπος των εργα¬ 
ζομένων, αν στην επιχείρηση απασχολούνται περισσότε¬ 
ροι από είκοσι (20) εργαζόμενοι και τα υπόλοιπα τέσσερα 

(4) μέλη είναι δημότες που έχουν πείρα και γνώσεις σχε¬ 
τικές με το αντικείμενο της επιχείρησης. Εάν η επιχείρηση 
δεν απασχολεί περισσότερους από είκοσι (20) εργαζομέ¬ 
νους, ώστε να συμμετέχει εκπρόσωπος αυτών στο διοι¬ 
κητικό συμβούλιο, τότε τα μέλη του διοικητικού συμβου¬ 
λίου που είναι δημότες του Δήμου Αρτέμιδος θα ανέρχο¬ 
νται σε πέντε (5). Ο Πρόεδρος και αντιπρόεδρος θα 
ορίζονται με απόφαση του Δημοτικού Συμβουλίου. Η θη¬ 
τεία του Δ.Σ. ακολουθεί αυτή του Δημοτικού Συμβουλίου. 

Στον Πρόεδρο και Αντιπρόεδρο με απόφαση του Δοικη- 
τικού Συμβουλίου μπορεί να καταβάλλονται έξοδα παρά¬ 
στασης. 

8. Το αρχικό κεφάλαιο της επιχείρησης ανέρχεται στο 
ποσό των πέντε εκατομμυρίων (5.000.000) δρχ.,το οποίο 
θα διατεθεί σ’ αυτή από το Δήμο Αρτέμιδος. 

9. Διάρκεια 

Η διάρκεια της επιχείρησης ορίζεται εικοσαετία και αρ¬ 
χίζει από την δημοσίευση της σχετικής πράξης στην Εφη¬ 
μερίδα της Κυβερνήσεως. 

10. Διάλυση 

Η επιχείρηση μπορεί να διαλυθεί πριν τον ως άνω ορι¬ 
ζόμενο χρόνο και για τους εξής λόγους: 

Αδυναμία εκπλήρωσης των σκοπών της. 

Πτώχευση της επιχείρησης. 

Με απόφαση του Δημοτικού Συμβουλίου Αρτέμιδος 
που θα ληφθεί με απόλυτη πλειοψηφία. 

11. Εκκαθάριση 

Την διάλυση της επιχείρησης ακολουθεί η εκκαθάριση, 
η οποία από την περίπτωση της πτώχευσης, γίνεται από 
τρεις εκκαθαριστές που ορίζονται από το Δ.Σ. Αρτέμιδος. 

Στην εκκαθάριση διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιείται η περι¬ 
ουσία και πληρώνονται χρέη της Επιχείρησης. 


Το υπόλοιπο (κινητή και ακίνητη περιουσία) περιέχεται 
στο Δήμο Αρτέμιδος. 

ΑΚΡΟΤΕΛΕΥΤΙΟ ΑΡΘΡΟ-ΚΑΛΥΨΗ ΔΑΠΑΝΗΣ 
Με την παρούσα απόφαση προκαλείται δαπάνη σε βά¬ 
ρος του προϋπολογισμού του Δήμου οικον. έτους 2000 
ύψους 5.000.000 δρχ. και στον Κ.Α. 212. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Βόλος, 29 Ιουνίου 2000 
Με εντολή Γενικού Γραμματέα Περιφέρειας 
Ο Διευθυντής κ.α.α. 

Δ. ΧΡΙΣΤΟΓΙΑΝΝΗ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




